অনলাইন ডেস্ক
টুইটারে দেওয়া যাবে ৫০ অক্ষরের নাম
টুইটের অক্ষরসীমা দ্বিগুণ করে ২৮০ অক্ষর ঘোষণা দেওয়ার পর এবারে ৫০ অক্ষরের নাম প্রদর্শন করার সুবিধা যুক্ত করল মাইক্রোব্লগিং সাইট টুইটার। এর আগে মাত্র ২০ অক্ষরের নাম প্রদর্শন করার সুবিধা ছিল টুইটারে। বিষয়টি নিয়ে টুইটারের সমালোচনা করছিলেন অনেকেই।ব্যবহারকারী ও ব্যবহারকারীর অংশগ্রহণ বৃদ্ধির নতুন পথ খুঁজতে টুইটের ও ডিসপ্লে নামের অক্ষরসীমা বাড়ানোর সিদ্ধান্ত নিয়েছে টুইটার কর্তৃপক্ষ। একটি টুইটে প্রতিষ্ঠানটির পক্ষ থেকে এ তথ্য জানানো হয়েছে। টুইটে বলা হয়েছে, টুইটারে ডিসপ্লে নাম ৫০ অক্ষরের কথা হলো। এখন থেকে বড় নাম কিংবা কতগুলো ইমোজি যুক্ত করা যাবে। টুইটার ডটকম বা টুইটার অ্যাপের এডিট প্রোফাইল থেকে নাম পরিবর্তন করা যাবে। তথ্যসূত্র: এনডিটিভি।আরও পড়ুন:টুইটের সীমা ২৮০ হরফে বাড়ানো হবে